͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏

Avaa selaimessa
Verkkokauppa Myymälät Kirjaudu tilillesi
Ympäristöbonus 2025
Kiitos jokaiselle klubilaiselle Ympäristöbonuksen kerryttämisestä! Partioaitan 11. Ympäristöbonus-lahjoituksen saajat valittiin 11.2.2026. Vuoden 2025 teemana oli luontokohteiden ylläpito, kunnostus sekä rakentaminen. Vuoden 2025 Partioaitan 365-klubilaisten ostoksista kertynyt 1 % yhteissumma on 116 309 € ja se jaettiin kahdelletoista hankkeelle ja toimijalle. Partioaitan vuosittainen Ympäristöbonus-lahjoitus on merkittävä osa Partioaitan vastuullisuusohjelmaa. Ympäristöbonus-lahjoituksessa kiteytyy Partioaitan sosiaalinen vastuu sekä ympäristövastuu. Lahjoitussumma kertyy Partioaitan ylläpitämän 365-klubin yhteisön kautta. Jokaisesta ostoksesta, jonka asiakas tekee klubilaiseksi kirjautuneena lahjoitetaan 1 % lahjoituspottiin Partioaitan toimesta. Vuosien 2016–2026 aikana jaettu yli miljoonan euron lahjoitussumma on tukenut luonnonsuojelukohteita, sosiaalisia hankkeita sekä tuoreimman teeman mukaisesti – luonto- ja retkikohderakenteita.
Ympäristöbonus
Miten Ympäristöbonus vaikuttaa?
“Ympäristöbonus on meille konkreettinen tapa huolehtia siitä, että luonto ja luontokohteet pysyvät saavutettavina tulevillekin sukupolville. Tänä vuonna tuemme uusia ja kunnostettavia retkeily- ja luontokohteita ympäri Suomen, jotta yhä useammalla olisi mahdollisuus lähteä luontoon helposti, turvallisesti ja vastuullisesti. Hakemusten ja ilmiantojen suuri määrä kertoo siitä, kuinka suuri tarve näille hankkeille on, ja samalla siitä, kuinka intohimoisesti Suomessa halutaan kehittää luontoon liittyvää infrastruktuuria. Retkeilyreitit, taukopaikat ja rakenteet eivät synny itsestään, ja siksi meille on erityisen merkityksellistä olla mukana mahdollistamassa hankkeita, joista mahdollisimman moni ulkoilija pääsee nauttimaan nyt ja tulevaisuudessa,” sanoo Partioaitan toimitusjohtaja Markus Mäkinen. Miten Ympäristöbonus vaikuttaa? Partioaitta kysyi keväällä 2025 suomalaisilta vinkkejä kohteista, jotka kaipaavat kunnostusta tai huolenpitoa. Lähes sadan ilmiannon ja kohdehakemuksen joukosta valittiin Ympäristöbonuksen saajiksi 12 kohdetta, joiden valinnassa auttoi vankan tietotaidon kohteista omaava asiantuntijaraati. Ehdokkaita yhdessä Partioaitan kanssa arvioivat Suomen Latu Ry:n Panu Könönen, Metsähallituksen Harri Karjalainen sekä toimittaja ja luontointoilija Mikko “Peltsi” Peltola. “Partioaitan ympäristöbonus on upea kokonaisuus, jonka avulla voidaan konkreettisesti tukea ulkoilun edistämistä Suomessa. Se antaa mahdollisuuden myös pienemmille toimijoille saada resursseja toimintaansa”, toteaa Suomen Latu Ry:n va toiminnanjohtaja.
Ympäristöbonus 2025 -kohteet
Ylitornion Pellon luonto Ry
Pitkospuut
"Suurkiitokset Ympäristöbonuksesta! Ympäristöbonus auttaa Ylitornion - Pellon Luonto ry:tä toteuttamaan Kilsiaapa-Ristivuoman soidensuojelualueelle vuonna 2004 rakennetun pitkospuureitin kunnostuksen ja pitämään yllä kulkuyhteyttä aapasoiden ympäröimälle Luontotapiolle."
2 000 €
Partiolippukunta Riistaveden Vaarunvartijat
Lippukunnan kodan uudelleenrakennus
"Lippukuntamme Riistaveden Vaarunvartijat toimii Riistavedellä, Kuopiossa. Lippukunnallamme oli kota, jota käytimme partiotoiminnassa aktiivisesti viikoittain ja kotaa hyödynsi myös mm. Riistaveden koulu, päiväkoti ja eläkeläiset. Kodalla järjestettiin kotakahvilaa hiihtäjille ja ulkoilijoille talvisin yhteistyössä Riistaveden pitäjäraadin kanssa. Kota sijaitsi keskeisellä paikalla Riistaveden kylällä. Kota paloi 7/2024. Tarkoituksena on nyt rakennuttaa palaneen kodan tilalle uusi ja tarjouksia olemme saaneet yrityksiltä. Lippukunta on voittoa tavoittelematon yhdistys ja olemme keränneet rahoitusta kotaan. Lippukunta kiittää Partioaitan klubilaisia Ympäristöbonus-lahjoituksesta." Lippukunnanjohtaja Elina Korhonen Riistaveden Vaarunvartijat
2 000 €
Eläkeliitto
Äijät luontokohteita kunnostamassa – lähimetsät ja polut paremmiksi kaikille
"Projektimme tavoitteena on parantaa lähiluontokohteiden kuntoa ja turvallisuutta, lisätä luonnossa liikkumisen esteettömyyttä sekä vahvistaa yhteisöllisyyttä eri puolilla Suomea. Äijätoiminnan ryhmät kunnostavat laavuja, tulipaikkoja, pitkospuuta ja opasteita sekä rakentavat esteettömyyttä parantavia ratkaisuja, mikä mahdollistaa kaikenikäisten virkistäytymisen luonnossa. Projekti yhdistää käytännön tekemisen, liikunnan ja yhdessäolon. Kiitos Partioaitan klubilaisille Ympäristöbonus-lahjoituksesta, joka tekee tämän projektin toteuttamisen mahdolliseksi!" Kehittämisjohtaja Annika Toivoniemi-Matsinen Eläkeliitto
10 000 €
Partiolippukunta Reippaat Pojat
Yhdistyksen retkeilyalueen tulipaikkojen ja retkirakenteiden uusiminen
"Kiitämme Ympäristöbonuksen lahjoittajia tuesta. Projektimme on uusia partiolippukunta Reippaiden Poikien retkeilyalueen tulipaikkojen penkkejä ja hankkia niiden läheisyyteen kaksi pöytärakennetta, jossa voi syödä eväitä tai valmistaa retkikeittimellä ruokaa, sekä mahdollistaa turvallinen keittimien käytön opettelu tasaisella alustalla. Retkeilyalueemme on myös muiden alueen partiotoimioiden käytössä vuosittain, joten vaikuttavuus on suuri useamman yhdistyksen toiminnan ja lukuisien eri nuorien ulkoilmaharrastuksen paremmin mahdollistuessa." Retkeilyalueen isäntä Jani Jokinen Partiolippukunta Reippaat Pojat
1 000 €
Metsähallitus
Ukko-kodan ja käymälän kunnostus (Pyhä-Luoston kansallispusto)
32 500 €
Metsähallitus
Taukopaikkojen kunnostus, Kalliojärven laatu, Niemisjärven laavu, keltaoja, Vaarankorpi (Evon retkeilyalue)
22 500 €
"Metsähallituksen luontopalvelut kiittää Partioaitan klubilaisia Ympäristöbonus-lahjoituksesta! Lahjoitus kohdennetaan huonokuntoisten taukopaikkojen kunnostamiseen: Evon retkeilyalueella sijaitseviin Niemisjärven laavuun ja keittokatokseen sekä Kalliojärven laavuun sekä Pyhä-Luostonkansallispuistossa sijaitsevaan Ukko-Kotaan ja sen käymälään." Metsähallituksen luontopalvelut voi ottaa vastaan yksityisiä lahjoituksia, jotka kohdennetaan sinne, mihin valtion budjettirahoitus ei riitä. Päätöksen lahjoituksesta teki Partioaitan valitsema raati, ja luontopalvelut jääväsi itsensä luontopalveluja koskevista päätöksistä.
Pääkaupunkiseudun Partiosäätiö Sr
Retkeilyreitti
"Luonnossa liikkuminen on tärkeää hyvinvoinnille. Partioaitan klubilaisten Ympäristöbonus mahdollistaa sen, että voimme tarjota partiossa entistä parempia luontokokemuksia lapsille ja nuorille sekä kaikille ulkona liikkujille ja suojella samalla luonnon monimuotoisuutta. Haluamme helpottaa metsässä liikkumista, jotta yhä useampi löytäisi luontoon. Samalla haluamme pitää huolen siitä, että luonnossa liikkuminen tapahtuu luontoa arvostaen ja sitä vaalien. Tuella merkitään ja parannetaan reittejä partio-omisteisissa metsissä Espoon Nuuksiossa ja Inkoon Kavalahdessa. Lämmin kiitos tuesta!"
10 000 €
Olavin retkeilijät
Ulkoilureitti (Savonlinna)
"Laajan polkuverkoston opasteet, infotaulut, kartat ja viitoitukset ovat uudistamisen ja täydentämisen tarpeessa. Reittien porttipaikoilla on 10 opastekarttaa, ja viittoja sekä muita opasteita on runsaasti. Tavoitteena on uusia ja korjata opastekokonaisuus kattavasti. Alueelle on aiemmin merkitty vain osa kohteista ja poluista, mutta käyttäjät toivovat lisää selkeästi merkittyjä, esimerkiksi värikoodattuja reittejä. Pihlajaniemen ulkoilureitit ovat Savonlinnan ja Itä-Savon keskeisimmät reitit, joilla liikkuu päivittäin myös ulkomaalaisia kävijöitä. Ympäristöbonuksen avulla parannamme alueen käytettävyyttä ja saavutettavuutta selkeillä, kattavilla ja ajanmukaisilla opasteilla sekä reittimerkinnöillä."
2 500 €
Pirkanmaan lintutieteellinen yhdistys Ry
Lintutorni (Sastamala)
"Sastamalan Keskistenjärvi on upea lintujärvi. Järven rannalla olevasta lintutornista ei kuitenkaan enää näe kunnolla järvelle ja tornille johtava polku on päässyt niin huonoon kuntoon, ettei tornille ole helppo löytää. Ympäristöbonuksen avulla kunnostamme hakkuualueen läpi menevä polku ja merkkaamme sen opastekyltein sekä raivaamme tornin ympäristöä, jotta tornilta näkisi järvelle."
800 €
Pidä Lappi siistinä Ry
Nuorttin retkeilyreitin kunnostus - liikkuva leiri (Urho Kekkosen kansallispuisto)
"Ympäristöbonuksen avulla järjestämme leirin, jonka aikana kuljemme Nuorttin retkeilyreitin samalla purkaen ja kunnostaen reittirakenteita. Talkooleirin tavoitteena on saada Nuorttin retkeilyreitin rakenteet ja fasiliteetit vastaamaan tämän päivän Metsähallituksen Luontopalveluiden kunnossapitoresursseja. Resurssit ovat pienentyneet huomattavasti viime vuosina, mikä on johtanut mm. tämän reitin kohdalla siihen, että rakenteet ovat päässeet osittain erittäin huonoon kuntoon. Osa vanhoista rakenteista puretaan kokonaan pois ja osa on tarkoitus uusia."
10 000 €
Vaasan Latu Ry
Retkeilyreitti (Vaasa)
"Kivijärven reitti sijaitsee Pilvilammen retkeilyalueella. Ympäristöbonuksen avulla kunnostukseen on mahdollisuutta saada koneapua mm pohjatöihin ja materiaalin levittämiseen. Reitin pituus n 2 km. Tavoitteena on, että reitti soveltuu paremmin retkeilijöiden käyttöön. ISO KIITOS Partioaitan klubilaisille lahjoituksesta. " Puheenjohtaja Pekka Uusi-Hakala Vaasan Latu
6 000 €
Suomen Latu Ry
Kiilopään pihapiirin ulkokuntosali ja maisemakeinu (Kiilopää, Saariselkä)
"Luonto itsessään on oiva kuntosali, mutta muutamalla Suomen Latu Kiilopään pihapiiriin sijoitettavalla ulkokuntasalilaitteella yhdistettäisiin liikunta ja luonto oivalla tavalla. Maisemakeinu tarjoaa upean näkymän Kiilopään maastossa. Maisemakeinut on monissa kohteissa vakiinnuttaneet paikkansa valokuvauspaikkoina samaan tapaan kuin Kiilopään päällä oleva Ulkona Perillä -penkki."
12 000 €
Meille on tärkeää, että Ympäristöbonus-lahjoitukset vaikuttavat koko Suomessa – päästä varpaisiin – ja tukevat kohteita, joista mahdollisimman moni ulkoilija pääsee nauttimaan. Vuoden 2026 Ympäristöbonus-haku aukeaa jälleen keväällä. Seuraa siis Partioaitan kanavia.
Tutustu aiempien vuosein ympäristöbonuskohteisiin
Liity 365-klubiin
Tervetuloa yhteisöön, joka tekee hyvää!
Partioaitan 365-klubi koostuu yli 260 000 klubilaisesta, joita yhdistää arvostus ja rakkaus luontoa kohtaan sekä halu nauttia ulkoilusta ja retkeilystä. 365-klubilaisena teet myös hyvää, sillä jokaisesta klubilaisen ostoksesta 1 % lahjoitetaan ympäristölle. Klubiin kuuluminen tarjoaa paljon etuja, on maksutonta, eikä velvoita mihinkään.
Liity 365-klubiin
Ota yhteyttä
Tietosuojaseloste
Copyright © 2026 Partioaitta Oy. Kaikki oikeudet pidätetään.
Osoitelähde: Partioaitan asiakasrekisteri. Partioaitta Oy, Nuijamiestentie 5 C, 00400 Helsinki.
Verkkokauppa Myymälät Kirjaudu tilillesi